România

Consiliul Local al comunei Sagna

Judeţul Neamţ

P R O C E S – V E R B A L

 Încheiat astăzi 20.05.2016, în cadrul şedinţei ordinare a Consiliului local al comunei Sagna.

 Adunarea a fost legal convocată, prin Dispoziţia Primarului nr.99 din 16.05.2016, consilierii luând act de problemele propuse la ordinea de zi, prin intermediul invitaţiei. Convocatorul s-a afişat la loc vizibil, la sediul unităţii, astfel încât cetăţenii interesaţi să cunoască şi să participe la lucrările acestei şedinţe.

 Prezenţa s-a făcut de secretarul unităţii, Lungu Teodora, fiecare consilier semnând în registrul de prezenţă, constatându-se că sunt prezenţi toţi consilierii în funcţie. Adunarea fiind legal constituită poate să-şi înceapă lucrările cuprinse la ordinea de zi.

 Urmând ordinea consilierilor, domnul Botoş Teodor , este desemnat preşedinte de şedinţă, fiind ultima şedinţă, din acest mandat.

 Aceasta preia lucrările dând citire ordinii de zi:

1. Bilanţ al activităţii la final de mandat al Primarului comunei.

Prezintă Primarul comunei.

1. Bilanţ al activităţii la final de mandat al consilierilor locali.

Prezintă consilierii locali.

1. Întrebări şi interpelări, prezentarea procesului verbal precedent.

Domnul preşedinte supune la vot ordinea de zi.

Votarea s-a făcut prin ridicare de mâini, nefiind voturi contra sau abţineri, se declară aprobată în forma prezentată.

Pentru început se dă cuvântul primarului comunei, pentru a prezenta un scurt bilanţ al mandatului 2012-2016. Acesta arată că este la finalul celui de-al 5-lea mandat pe postul de primar. În mandatul 2012-2016 s-a reuşit finalizarea unor investiţii începute şi derularea altor noi. S-a reuşit asfaltarea, mai multor tronsoane de drumuri comunale, în satele Sagna şi Luţca, s-a finalizat investiţia de apă şi canal, urmând să se treacă la predarea acesteia către unităţi specializate, s-au efectuat reparaţii capitale la şcoli şi grădiniţă, s-a finalizat execuţia la pista pentru biciclişti. Ar fi trebuit să începem demararea procedurilor pentru investiţia de aducţiune a gazului metan, dar fiind an alectoral, nu s-a dorit a se da o interprezare electorală. De aceea imediat după alegeri, dacă vom primi votul, vom demara această investiţie. Nu trebuie neglijat faptul că s-au făcut balastări repetate pe drumurile comunale, ştiut fiind faptul că fenomenele meteorologice nu ne-au ocolit, vorbind de ploi abundente, alunecări de teren, inundaţii. Sigur, este loc de mai bine, ar fi trebuit să realizăm mult mai multe investiţii dar şi lipsa personalului specializat pe accesare fonduri europene, a constituit un inconvenient. Am apelat la unităţi specializate, de multe ori fiind nevoiţi să alegem dintre mai multe proiect doar unul, pentru a avea câştig de cauză.

Dacă vom primi votul cetăţenilor vom încerca, cu mai multă îndrăzneală, să realizăm mai multe proiecte, pentru bunul mers al activităţii în comună.

Adresează mulţumiri consiliului local şi angajaţilor unităţii iar pe viitor spor în toate activităţile lor.

Fiind ultima şedinţă, consideră că atmosfera trebuie să fie una destinsă , de bună dispoziţie şi să privim cu încredere în viitor. În ceea ce-l priveşte va depune şi pe viitor tot efortul pentru bunul mers al activităţii în comună.

Domnul preşedinte mulţumeşte domnului primar pentru intervenţie şi solicită înscrieri la cuvânt, din partea consilierilor, arătând că în ceea ce-l priveşte, mandatul a fost unul scurt, dar constată că în consiliul local se dezbat problemele, se fac şedinţe de comisie, se prezintă argumente pro şi contra, deci are o impresie diferită, făţă de perioada când nu participa efectiv în consiliul local. Urează succes cel care vor obţine un nou mandat de consilier local, iar celorlalţi succes în activitate.

Domnul consilier Mircea Ioan arată că are vechime în funcţia de consilier, a participat la toate activităţile acestuia şi consideră că a avut o colaborare bună cu conducerea unităţii şi cu personalul primăriei. Ori de câte ori a solicitat o informare, o explicaţie, a primit răspunsuri corecte. Urează succes în alegeri tuturor participanţilor iar personalului unităţii succes în activitate.

Domnul consilier Simon Adrian arată că a obţinut mandatul de consilier în anul 2012, timp în care a activat în cadrul comisiei economice, a luat act de toate proiectele de hotărâre, dând avizul corespunzător situaţiei. În ceea ce priveşte colaborarea cu personalul unităţii şi conducerea UAT, se arată mulţumit, exprimându-şi convingerea că aceasta va continua, fie într-o calitate de consilier, fie în calitate de cetăţean al comunei, funcţie de votul populaţiei. Urează succes în activitate fiecărui consilier, cât şi personalului unităţii.

Domnul consilier Leonte Neculai arată că se bucură de longevitate, în calitatea de consilier, a trecut prin diverse perioada, mai mult sau mai puţin tensionate, dar consideră că toate duc la o analiză detaliată a problemelor supuse aprobării. Sigur au fost consilieri locali mai vocali, dreptatea lor era cea corectă, nelăsându-se loc de discuţie sau analiză, dar din toate evenimentele avem de tras învăţăminte. Urează succes tuturor consilierilor, în alegerile care vin dar şi în viaţa de zi cu zi, aceleaşi urări fiind adresate şi personalului unităţii.

Domnul consilier Roman Cornel se arată mulţumit de mandatul de consilier, de realizările avute şi consideră că şi pe viitor va da concursul la rezolvarea problemelor comune, de fond funciar , sociale sau administrative. Urează succes tuturor.

Şi ceilalţi consilieri se declară mulţumiţi, şi se angajează să dea concursul şi pe viitor, în rezolvarea problemelor unităţii, chiar dacă nu vor mai obţine un alt mandat de consilier.

Se dă cuvântul secretarului unităţii care mulţumeşte pentru colaborarea avută cu consilierii locali, de care se declară mulţumită, urând succes şi pe mai departe, în activitatea de zi cu zi.

Domnul preşedinte de şedinţă constată că nu mai sunt înscrieri la cuvânt şi trece la supunerea la vot a procesului verbal al şedinţei ordinare din data de 22.04.2016.

Votarea s-a făcut prin ridicare de mâini, nefiind voturi contra sau abţineri, se declară aprobate cu cele 13voturi pentru, în forma consemnată.

Ordinea de zi find parcursă, se declară închise lucrările acestei şedinţe.

Preşedinte de şedinţă,

Consilier, Bortoş Teodor

 Întocmit,

Secretar, Lungu Teodora